lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lv lv lv lv lv lv lv lv lv lv lv lv lv lv et lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Pasniegtas LLU Studējošo pašpārvaldes Gada balvas – ZZ.lv
Vārda dienas svin: Modra, Francis, Dmitrijs
andra.ozola@zz.lv - 16.03.2022 - 14:29
Aizvadīta tradicionālā Latvijas Lauksaimniecības universitātes (LLU) Studējošo pašpārvaldes (LLU SP) “Gada balva 2021” svētku ceremonija, kurā godināti laureāti 15 dažādās nominācijās. Pasākumā izcelti spilgtākie 2021. gada notikumi un godinātas tās personas, kuras devušas būtisku ieguldījumu universitātes tēla celšanā un studējošo labā. Visvairāk nominācijās balvu saņēma Meža fakultāte, tās darbinieki un studenti, informē LLU.
Nominācijā “Mūža ieguldījums” īpaši sveikta Vides un būvzinātņu fakultātes Zemes pārvaldības un ģeodēzijas katedras profesore (Emeritus) Anda Jankava, kura visu sava darba mūžu veltījusi universitātei. Ar izcilību 1974. gadā absolvēja Hidromeliorācijas un Zemes ierīcības fakultāti, iegūstot inženiera zemes ierīkotāja kvalifikāciju. Jau studiju laikā A. Jankava aktīvi iesaistījās Studentu zinātniskās biedrības darbā, bet pēc studijām darbs tika turpināts Zemes ierīcības katedrā, sagatavojot nākamos speciālistus, kā arī veicot aktīvu zinātnisko darbību. A.Jankava sekmīgi un ar lielu atbildības sajūtu ir vadījusi Zemes ierīcības un vēlāk Zemes ierīcības un ģeodēzijas katedru, veltot tam 22 gadus. Studentu un kolēģu vidū profesore ir iemantojusi cieņu ar savām plašajām zināšanām nozarē. Tāpat laureāte nekad nav atteikusi padomu studentiem vai kolēģiem sarežģītos, ar nozari saistītos jautājumos. A.Jankava savu darbu veic pašaizliedzīgi un ar lielu degsmi. Pie profesores zināšanas ir ieguvuši virkne speciālistu, kuri stiprina Latvijas tautsaimniecību.
Nominācijā “Gada dekāns” balvu saņēma Meža fakultātes profesors, dekāns Linards Sisenis, kurš vienmēr sniedz atbalstu fakultātes studējošajiem, sagaida tos ar smaidu un ir izcila humora īpašnieks. Aizvadītajā gadā viņš rūpējās par fakultātes labiekārtošanas darbiem, ņemot vērā studējošo vajadzības un vēlmes gan studiju procesam, gan atpūtas brīžiem. L.Sisenis arī aktīvi iesaistās jauno studētgribētāju piesaistei.
Nominācijā “Gada iedvesmojošākais mācībspēks” balva nonāca pie Meža fakultātes vieslektores un prodekānes Solveigas Luguzas, kuru studenti dēvē par “spridzeklīti”. Viņa prot pasniegt un izstāstīt par kokiem, skujām un čiekuriem tik aizraujoši, ka studējošajiem informācija atmiņā paliek ne tikai līdz pārbaudes darbiem, bet arī krietni ilgāku laiku.
Nominācijā “Gada students” sveikta Dace Dālberga no Meža fakultātes. Viņa 2021. gadu Studentu biedrībā “Šalkone” ir seniores amatā, kas ir kā turpinājums jau ilgstošai darbībai šajā biedrībā. Dace savus pienākumus vienmēr izpilda ar augstu atbildības sajūtu un nekad neatsaka izdarīt pat vairāk nekā no viņas tiek sagaidīts. Jauniete aktīvi iesaistās visā notiekošajā gan Meža fakultātē, gan universitātē kopumā – Meža fakultātes domē, Konventā un Senātā. Neskatoties uz to, ka viņai ir gana aktīva ārpusstudiju dzīve, Dace studiju procesā uzrāda arī izcilas sekmes.
Nominācijā “Gada aktīvists” balva pasniegta Pārtikas tehnoloģijas fakultātes studentei Renātei Silkalnei, kura spēj būt visur. Viņa savas organizatora prasmes pierādīja jau pirmajā kursā, turklāt kursabiedri viņu raksturo kā smaidīgu un neatlaidīgu jaunieti. Studiju laikā bijusi Erasmus+ mobilitātē un spējusi arī lieliski turpināt darbu pašpārvaldē, organizējot un piedaloties pasākumos.
Nominācijā “Gada pirmkursnieks” sveikta Evija Mārtiņa no Informācijas tehnoloģiju fakultātes. Kopš studiju uzsākšanas rudenī, ir veicinājusi daudzu pasākumu izdošanos gan savas fakultātes, gan universitātes mērogā. Esot kā kursa vecākā, atrod laiku un iespējas palīdzēt katram, kuram tas ir nepieciešams. Viņa aktīvi iesaistījusies Informācijas tehnoloģiju fakultātes studējošo pašpārvaldes darbā, turklāt arī uzrāda augstus sasniegumus studiju procesā.
Saturs turpināsies pēc reklāmas.
Nominācijā “LLU gada darbinieks” balva nonāca pie Jelgavas pils administratores Anitas Biezbārdes, kura vienmēr ir laipna, atsaucīga un izpalīdzīga. Ar studentiem vienmēr aprunājas, pastāsta arī kādu joku un gatava palīdzēt jebkurā dzīves situācijā. Lai arī mēdz būt drūmākas dienas, viņa vienmēr ar smaidu uzrunā studentus.
Nominācijā “Gada jaunais zinātnieks” balvu saņēma Ekonomikas un sabiedrības attīstības fakultātes prodekāne un asociētā profesore Dina Popluga, kuras galvenie darbības virzieni ir fakultātes un universitātes zinātniskās darbības veicināšana, kā arī attīstība. Viņa piedalās arī vairākos projektos, kas aptver tādas jomas kā bioekonomika, klimatam draudzīga lauksaimniecība, klimata neitralitāte, biopesticīdu sociāli ekonomiskie aspekti un alternatīvas lauku attīstības iespējas. Laureāte studentiem pasniedz arī vairākus studiju kursus – ekonomiku, ekonomiskos pētījumus, reģionālo attīstību, pārtiku un uzņēmējdarbību, bioekonomiku, kā arī ir zinātniskā darba vadītāja noslēguma darbiem maģistra studijās.
Nominācijā “Gada sportists” sumināts peldētājs un Vides un būvzinātņu fakultātes students Sergejs Židkovs. Aizvadītajā gadā uzrādījis augstus sasniegumus vairākas nozīmīgās sacensībās – 1. vieta 50 metru brīvajā stilā Latvijas XXXII Universiādē, 1. vieta 4×50 metru kombinētajā stafetē Latvijas XXXII Universiādē, 2. vieta 4×50 metru brīvā stila stafetē 9. Starptautiskās sacensībās “Rīgas sprints 2021”, 3. vieta 4×50 metru jauktā stafetē 9. Starptautiskās sacensībās “Rīgas sprints 2021” un 3. vieta 100 metru kompleksajā peldējumā Latvijas XXXII Universiādē.
Saturs turpināsies pēc reklāmas.
Nominācijā “Gada fakultātes studentu pašpārvalde” balvu ieguva Meža fakultātes studējošo pašpārvalde, studentu biedrība “Šalkone”, kas savā biedru lokā ir ļoti saliedēta un pie tā aktīvi strādā. Pat, organizējot Valentīndienas pasākumā attālināti, spēja “atkausēt” pašas saltākās sirdis. Līdz ar dažādu ierobežojumi atcelšanu, pašpārvalde stiprināja savu vienotību, dodoties vasaras laivu braucienā, rudenī – uz Latvijas Nacionālo operu un baletu. Pašpārvalde jaunajiem studentiem piedāvāja dažādus tematiskos vakarus, kā, piemēram, Meža vakars pie ugunskura, kam sekoja arī ekstrēmāki izaicinājumi – došanās kopīgās rudens peldēs.
Nominācijā “Ārpusstudiju organizācija” par laureātiem kļuva Erasmus Student Network Jelgava (ESN Jelgava), kas ir liels atbalsts ārvalstu studentiem, kuri ierodas Jelgavā. Katrs, kurš zina, ko nozīmē doties un atrasties Erasmus+ ietvaros svešā valstī, piekritīs, ka ESN ir liels atbalsts, kur vērsties pēc palīdzības un padoma, kā arī satikt citus Erasmus+ studentus. Šī organizācija ir kā atslēga starp studentiem, kuri pēdējā gada laikā, par spīti ierobežojumiem un attālinātājām studijām, ir spējuši iesaistīt ārvalstu studentus Jelgavas studentu dzīvē, kā arī iepazīstināt ar Latviju un tās tradīcijām.
Nominācijā “Gada notikums” izcelti tika Meža fakultātes energoefektivitātes uzlabošanas darbi, iegūstot jaunu ārējo veidolu. Mežu fakultāte piedzīvoja nebijušu studiju vides modernizēšanas un energoefektivitātes darbus, radot studentiem lieliski iekārtotu un skaisti atjaunotu ēku. Pie fasādes atjaunošanas ņemti vērā Nacionālās kultūras mantojuma pārvaldes prasības, saglabājot visus dekoratīvos elementus.
Saturs turpināsies pēc reklāmas.
Nominācijā “Gada studentu draugs” balva nonāca pie Latvijas Studentu apvienība (LSA), kas aizstāv studējošo intereses un vajadzības, turklāt apvienība sniedz lielu atbalstu studentiem valstiskā līmenī.
Nominācijā “Gada atbalstītājs” balvu ieguva SIA “Husqvarna”. Uzņēmums sniedz atbalstu studējošajiem pasākumu organizēšanā un studiju procesā.
Jāatzīmē, ka LLU Studējošo pašpārvaldes Gada balva pirmo reizi tika pasniegta 2006. gada Ziemassvētku ballē. Šobrīd šī tradīcija ir jau 16 gadus ilga un sumina gada nozīmīgākos notikumus, darbiniekus, studentus un atbalstītājus.
Saturs turpināsies pēc reklāmas.
Pasākums  norisinājās epidemioloģiski drošajā jeb “zaļajā” režīmā, ievērojot valstī noteiktās prasības.
Aicina uz konferenci “Skolotājs ir personība”
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.